# Cavall de mar

El cavall de mar, cavall marí, cavallet de (la) mar, cavall de serp o cavall de serps, també dit hipocamp (Hippocampus ramulosus) és una espècie de peix de la família dels singnàtids i de l'ordre dels singnatiformes.

## Morfologia

* Els mascles poden assolir els 16 cm de longitud total.
* Cos curt, comprimit i amb una inflexió a la zona ventral.
* Presenta anells ossis espinosos d'origen dèrmic que es poden perllongar en apèndixs.
* La boca és molt estreta amb el morro tubular (llarg i prim).
* Els ulls són mòbils i independents l'un de l'altre.
* Els mascles tenen una bossa incubatriu.
* L'aleta dorsal -en forma de ventall- es troba compresa entre els dos darrers anells del tronc i el primer de la cua.
* Les pectorals són curtes. L'anal és reduïda. La caudal és llarga i prènsil.
* És de color marró vermellós o negre amb taques ocres, blaves o blanques.

## Reproducció

Es reprodueix entre els mesos d'abril i octubre. La femella injecta els ous a la bossa incubatriu del mascle. A les 4-5 setmanes neixen els alevins.

## Alimentació

Menja crustacis planctònics (isòpodes i copèpodes) que captura per succió.

## Hàbitat

Els cavallets de mar es troben en aigües tropicals, temperades i poc profundes. Viuen al voltant d'esculls, pastures marins i mangles, usant la seva cua premsil per agafar-se de plantes, corals, gorgònies o esponges. Les aigües que habiten solen tenir un rang de profunditat que oscil·la entre 0 i 2.5m i el rang de temperatura pot estar entre 3,04 i 28,40 °C.8 Viuen entre els corals, macroalgues, fanerògames marines i manglars. Hi ha espècies de cavallets de mar que es caracteritzen per ser territorials, les femelles solen tenir aproximadament 100m² despai territorial, mentre que els mascles no solen sobrepassar el metre quadrat. És bentònic de praderies de posidonia i zones sorrenques.

## Distribució geogràfica

Es troba des de les Illes Britàniques fins al Marroc, les Illes Canàries, Madeira i les Açores. També a la mar Mediterrània. També es distribueixen a l'oceà Indo-Pacífic, des de la costa est africana fins al Pacífic central, inclòs el mar Roig.

## Costums

* Amb la cua s'aferra a les algues o a les fanerògames per mantenir-se immòbil i camuflat.
* Presenta una natació lenta.

## Pesca

Es capturava amb arts d'arrossegament i gànguils per vendre'l a les botigues de records, però cada vegada és més difícil capturar-ne.

## Referències

* 1 2 FishBase (anglès)
* ↑ Dawson, C.E., 1990. Syngnathidae. p. 658-664. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'introducció a la naturalesa, 13. ISBN 84-273-6013-4. Plana 113.
* ↑ Lelong, P., 1995. Hippocampe moucheté, Hippocampus ramolosus. Océanorama (Institut Océanographique Paul Ricard) Núm. 24, Juny del 1995, p. 19-20.
* 1 2 Mas Ferrà, Xavier i Canyelles Ferrà, Xavier: Peixos de les Illes Balears. Plana 113.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
Viccionari